b'\n_START_ARTICLE_\nMaru\xc5\xa1ka Potepu\xc5\xa1ka\n_START_SECTION_\nVsebina\n_START_PARAGRAPH_\nMaru\xc5\xa1ka Potepu\xc5\xa1ka je sedela pred oknom in \xc4\x8dakala, da bo zapadel prvi sneg. Ko je kon\xc4\x8dno za\xc4\x8delo sne\xc5\xbeiti, se je zelo razveselila. Poslovila se je od mame in se s smu\xc4\x8dmi odpravila na pot. Smu\xc4\x8dala je skozi vas, \xc4\x8dez polja in nazadnje pri\xc5\xa1la na Triglav. Tam se je v Alja\xc5\xbeevem stolpu podpisala v knjigo in se odpravila domov. Med smu\xc4\x8danjem se je za njo pri\xc4\x8dela delati velika kepa snega in ji slediti. Ni je opazila, dokler ni bilo \xc5\xbee prepozno in je padla v prepad. A Maru\xc5\xa1ka se ni ustra\xc5\xa1ila: velik robec je uporabila za padalo ter varno pristala na tleh. Pot do doma je vodila skozi gozd, kjer so se za\xc4\x8dele groze\xc4\x8de bli\xc5\xbeati neznane po\xc5\xa1asti. Maru\xc5\xa1ka se je pogumno ustavila, jim pokazala jezik in vse do zadnje so zbe\xc5\xbeale. Okrog nje so se zbrale gozdne \xc5\xbeivali in se strahopetcem smejale skupaj z njo, nato pa jo varno pripeljale domov. Doma so se je zelo razveselili, saj jih je \xc5\xbee skrbelo. V miru so pove\xc4\x8derjali, nato pa je Maru\xc5\xa1ka utrujena takoj zaspala.\n_START_SECTION_\nOpis literarnega lika\n_START_PARAGRAPH_\nMaru\xc5\xa1ka Potepu\xc5\xa1ka ni obi\xc4\x8dajna pridna in poslu\xc5\xa1na deklica, ki se rada doma igra s pun\xc4\x8dkami, ampak igriva, navihana, pogumna in iznajdljiva.\n_START_SECTION_\nAnaliza\n_START_PARAGRAPH_\nLikovne dogajalne enote so zasnovane po na\xc4\x8delih sodobne pravljice._NEWLINE_"Home-away-home" princip: uvodni in sklepni ilustraciji prikazujeta otrokov vsakdanjik v varnem dru\xc5\xbeinskem okolju, vlo\xc5\xbeena likovna naracija pa razvija domi\xc5\xa1ljijsko, pravlji\xc4\x8dno pustolov\xc5\xa1\xc4\x8dino deklice Maru\xc5\xa1ke, ki se je odpravila na smu\xc4\x8darski potep.'